cyanic-selkie/wikianc huggingface dataset:
Τζοβάνι Μπατίστα Οντιέρνα
Το 1654 δημοσίευσε τον κατάλογο νεφελωμάτων με τίτλο De Amirandis Coeli Characteribus στον οποίο κατέγραψε 40 απομακρυσμένα από την Γη αντικείμενα. Επρόκειτο για ένα πρωτοποριακό για τα δεδομένα της εποχής έργο. Παρόλα αυτά οι παρατηρήσεις και οι πληροφορίες που συγκέντρωσε παρέμειναν σχετικά άγνωστες τους επόμενους αιώνες. Μόλις την δεκαετία του 1980 έγινε ξανά γνωστό το έργο του.
Εξωτερικοί σύνδεσμοι
Κατηγορία:Ιταλοί αστρονόμοι Κατηγορία:Αστρονόμοι του 17ου αιώνα
Αντίδραση Τσούζι-Τροστ
Η αντίδραση Τσούζι-Τροστ είναι οργανική χημική αντίδραση κατά την οποία πραγματοποιείται πυρηνόφιλη αλλυλική υποκατάσταση με καταλύτη το Pd(PPh3)4) : center|450px
Η αντίδραση πραγματοποιείται σε αλκαλικό περιβάλλον.
Ο υποκαταστάτης Χ μπορεί να είναι Br, Cl, OCOOR, SO2R, OCOR, OCONR2, OPO(OR)2, NO2.
Το πυρηνόφιλο Nu μπορεί αν ανήκει σε β-δικετόνες, β-κετοεστέρες, εναμμίνες, β-κετοσουλφόνες.
Ο καταλύτης μπορεί να είναι Pd(PPh3)4, Pd2(dba)3.CHCl3, Pd(OCOCH3)2+PPh3
Κατηγορία:Χημικές αντιδράσεις
1274 Ντελπορτία
Η Ντελπορτία (Delportia) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,869. Ανακαλύφθηκε το 1932 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του.
Silent Hill (αποσαφήνιση)
Silent Hill ονομάζεται μια ιαπωνική σειρά βιντεοπαιχνιδιών. Μπορεί να αναφέρεται στα παρακάτω:
1274 Ντελπορτία
Φυσικά χαρακτηριστικά
Η μέση διάμετρος της Ντελπορτίας εκτιμάται σε 14,8 χιλιόμετρα περίπου. Ο φασματικός τύπος της είναι S (λιθώδης). Η Ντελπορτία περιστρέφεται γύρω από τον εαυτό της μία φορά κάθε 5 ώρες και 37 λεπτά.
Εξωτερικοί σύνδεσμοι
Ντελπορτια
2653 Πρινκίπια
Ο Πρινκίπια (Principia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,1. Ανακαλύφθηκε το 1964 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του θεμελιώδους έργου του Νεύτωνα Philosophiae Naturalis Principia Mathematica («Μαθηματικές Αρχές της Φυσικής Φιλοσοφίας»).
Φυσικά χαρακτηριστικά
Ο φασματικός τύπος του Πρινκίπια είναι V. Ο Πρινκίπια περιστρέφεται γύρω από τον εαυτό του μία φορά κάθε 5 ώρες 31 λεπτά και 22 δευτερόλεπτα.
Εξωτερικοί σύνδεσμοι-πηγές
Πρινκιπια
Ζαν-Αντουάν Ουντόν
Ο Ζαν-Αντουάν Ουντόν (γαλλικά: Jean-Antoine Houdon), 1741-1828, ήταν Γάλλος νεοκλασικός γλύπτης.
Βιογραφικά στοιχεία
αριστερά|μικρογραφία|250x250εσ|Ο Ζαν-Αντουάν Ουντόν στο εργαστήριό του, [[Λουί-Λεοπόλντ Μπουαγί, Μουσείο Διακοσμητικών Τεχνών, Παρίσι]] Ο Ζαν-Αντουάν Ουντόν γεννήθηκε στις 25 Μαρτίου 1741 στις Βερσαλλίες, όπου οι γονείς του εργάζονταν ως υπηρέτες κυβερνητικού αξιωματούχου, μετά τη μετακόμιση του οποίου στο Παρίσι το 1742 τον ακολούθησαν σαν θυρωροί του μεγάρου του. Το 1752, ο Ουντόν εισήλθε στη Βασιλική Ακαδημία Ζωγραφικής και Γλυπτικής, όπου σπούδασε με καθηγητές τους Ρενέ-Μισέλ Σλοντς, Ζαν-Μπατίστ Λεμουάν και Ζαν-Μπατίστ Πιγκάλ.
Το 1761, κέρδισε το βραβείο της Ρώμης και ταξίδεψε στην Ιταλία αλλά δεν επηρεάστηκε πολύ από την αρχαία και αναγεννησιακή τέχνη στη Ρώμη. Η διαμονή του στην πόλη χαρακτηρίζεται από δύο χαρακτηριστικές και σημαντικές παραγωγές: το Εκορσέ (Γδαρμένος, 1767), ένα ανατομικό μοντέλο που χρησίμευσε ως οδηγός για όλους τους καλλιτέχνες από την εποχή του, και το άγαλμα του αγίου Μπρούνο στην εκκλησία Σάντα Μαρία ντέλι Άντζελι ε ντεϊ Μάρτιρι στη Ρώμη. Το 1768, μετά από επτά χρόνια παραμονής στην Ιταλία, επέστρεψε στο Παρίσι. αριστερά|μικρογραφία|Ανδριάντας του Ζαν-Αντουάν Ουντόν στο [[Μουσείο του Λούβρου|Λούβρο, ανάμεσα στους 86 Επιφανείς Άνδρες της Γαλλίας]] Στο Σαλόνι του 1771 υπέβαλε τον Μορφέα. Ανέπτυξε την πρακτική του στις προτομές. και έγινε μέλος της Βασιλικής Ακαδημίας Ζωγραφικής και Γλυπτικής και καθηγητής το 1778. Το 1781, δημιούργησε το θεωρούμενο ως αριστούργημά του, τον Καθισμένο Βολταίρο για την Κομεντί-Φρανσαίζ.
Το 1778, προσχώρησε στην μασονική στοά Les Neuf Sœurs, όπου αργότερα γνώρισε τον Βενιαμίν Φραγκλίνο και τον Τζον Πωλ Τζόουνς.
Το 1786, παντρεύτηκε τη Μαρί-Ανζ-Σεσίλ Λανγκλουά με την οποία απέκτησαν τρεις κόρες.
Το γλυπτό του Τζορτζ Ουάσινγκτον ήταν το αποτέλεσμα της πρόσκλησης του Φραγκλίνου να διασχίσει τον Ατλαντικό το 1785, συγκεκριμένα για να επισκεφτεί την κατοικία του προέδρου στο Μάουντ Βέρνον, έτσι ώστε ο Ουάσινγκτον να μπορεί να ποζάρει. Πολυάριθμες παραλλαγές της προτομής της Ουάσινγκτον παρήχθησαν, απεικονίζοντάς τον σε διάφορες στάσεις.
Στη δεκαετία του 1780, ο Ουντόν παρήγαγε δύο ημίγυμνα γλυπτά, τον Χειμώνα και το Καλοκαίρι.
Καθώς ήταν γνωστός για τις σχέσεις του με τη βασιλική αυλή του Λουδοβίκου ΙΣΤ΄, έπεσε σε δυσμένεια κατά τη διάρκεια της Γαλλικής Επανάστασης, αν και γλίτωσε τη φυλακή. Επανήλθε στο προσκήνιο κατά τη διάρκεια της Υπατείας και της Πρώτης Γαλλικής Αυτοκρατορίας, λαμβάνοντας πάλι παραγγελίες, μεταξύ των οποίων η συμμετοχή του στην καλλιτεχνική ομάδα που δημιούργησε τη Στήλη της Μεγάλης Στρατιάς στο Βιμίγ. Στις 17 Δεκεμβρίου 1804, έγινε Ιππότης του Εθνικού Τάγματος της Λεγεώνας της Τιμής.
Ο Ζαν-Αντουάν Ουντόν πέθανε στο Παρίσι στις 15 Ιουλίου 1828 και ενταφιάσθηκε στο κοιμητήριο του Μονπαρνάς.
Παραπομπές
Κατηγορία:Γάλλοι γλύπτες
Λουίζα της Σαξονίας-Γκότα-Άλτενμπουργκ (1800-1831)
Η Λουίζα (γερμ. Luise, 21 Δεκεμβρίου 1800 - 30 Αυγούστου 1831) από τον Οίκο των Βέττιν ήταν κόρη του Δούκα της Σαξονίας-Γκότα-Αλτεμβούργου και με τον γάμο της έγινε Δούκισσα της Σαξονίας-Κοβούργου & Γκότα.
Βιογραφία
Η Λουίζα Δωροθέα Παυλίνα Καρλόττα Φρειδερίκη Αυγούστα ήταν το μόνο τέκνο του Αυγούστου της Σαξονίας-Γκότα-Αλτεμβούργου και της Λουίζας Καρλόττας του Μεκλεμβούργου-Σβερίν.
Οικογένεια
Παντρεύτηκε το 1817 τον Ερνέστο Α΄ της Σαξονίας-Κοβούργου & Γκότα και απέκτησε δύο παιδιά:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Γερμανίας Κατηγορία:Πριγκίπισσες της Σαξονίας-Γκότα-Άλτενμπουργκ
Καντόνι του Ιούρα
Η Δημοκρατία και καντόνι του Ιούρα (République et canton du Jura) είναι το νεότερο από τα 26 ελβετικά καντόνια. Ιδρύθηκε το 1979 και βρίσκεται στο βορειοδυτικό τμήμα της Ελβετίας. Πρωτεύουσά του είναι το Ντελεμόν (Delémont). Συνορεύει με τα καντόνια της Βασιλείας-επαρχία, της Βέρνης, του Νεσατέλ, του Σόλοτουρν και τις γαλλικές περιοχές Βουργουνδία-Φρανς-Κοντέ και Γκραντ Εστ.
Διοίκηση
Ο Ζακ Γκερμπέρ είναι ο πρόεδρος της κυβέρνησης από την 1η Ιανουαρίου 2023.
Εξωτερικοί σύνδεσμοι
Κατηγορία:Καντόνια της Ελβετίας Κατηγορία:Σελίδες με πηγές CS1 στα Γερμανικά (de) Κατηγορία:Λήμματα που περιέχουν κείμενο στα γαλλικά
Σαμουέλ Ετό
Ο Σαμουέλ Ετό (Samuel Eto'o, ορθότερη προφορά: Σαμιουέλ Ιτό, γεννήθηκε 10 Μαρτίου 1981) είναι Καμερουνέζος πρώην διεθνής ποδοσφαιριστής. Έκανε σπουδαία καριέρα σε μεγάλους Ευρωπαϊκούς συλλόγους και είναι πρώτος σκόρερ όλων των εποχών στο Κύπελλο Εθνών Αφρικής. Έχοντας κερδίσει τον τίτλο του καλύτερου Αφρικανού ποδοσφαιριστή της χρονιάς τέσσερις φορές, θεωρείται ως ένας από τους κορυφαίους παίκτες της ηπείρου του όλων των εποχών.
Η Ρεάλ Μαδρίτης και οι δανεισμοί σε άλλες ομάδες
Ο Ετό ξεκίνησε την ποδοσφαιρική του καριέρα το 1997 από τη Ρεάλ Μαδρίτης, αλλά αγωνίστηκε για 3 αγώνες με τη Ρεάλ Β΄, αν και ήταν στο ρόστερ της πρώτης ομάδας. Η Ρεάλ Β΄ υποβιβάστηκε στη Σεγούντα Ντιβιζιόν Β' και σύμφωνα με έναν νόμο, όσοι δεν ήταν μέλη της Ευρωπαϊκής Ένωσης δεν είχαν δικαίωμα συμμετοχής. Έτσι την επόμενη σεζόν πήγε στη Λεγκανές σαν δανεικός και σκόραρε 4 γκολ σε 30 αγώνες. Τον Ιανουάριο του 1999 ο Ετό πήγε στην Εσπανιόλ πάλι σαν δανεικός, αλλά δεν είχε χρόνο συμμετοχής.
Μαγιόρκα
Τον Ιανουάριο του 2000 πήγε στη Μαγιόρκα σαν δανεικός σκοράροντας 6 γκολ σε 19 αγώνες. Στην καλοκαιρινή μεταγραφική περίοδο η Μαγιόρκα τον αγόρασε από τη Ρεάλ με ένα από τα πιο μεγάλα ποσά που έδωσε ποτέ η ομάδα. Έμεινε εκεί τέσσερις σεζόν και ήταν πολύ ικανοποιημένος από το σύλλογό του. Σε αυτές σκόραρε 48 γκολ σε 120 αγώνες.
Μπαρτσελόνα
Η καλή απόδοση του Ετό στη Μαγιόρκα προκάλεσε το ενδιαφέρον της Μπαρτσελόνα. Έτσι η ομάδα της Καταλονίας έδωσε το ποσό των 24.000.000 ευρώ για να τον αποκτήσει. Έκανε το ντεμπούτο του στις 29 Αυγούστου του 2004 σε αγώνα με την Ρασίνγκ Σανταντέρ. Έμεινε εκεί πέντε χρόνια πραγματοποιώντας εξαιρετικές εμφανίσεις σε πρωτάθλημα κατακτώντας τρεις τίτλους (2004–05, 2005–06, 2008–09), κύπελλο (τίτλος 2008–09), Σούπερ Κύπελλο (δύο τίτλοι 2005 και 2006) και Τσάμπιονς Λιγκ με δύο τίτλους, 2005–06, 2008–09. Την σεζόν 2005–06 ήταν πρώτος σκόρερ του πρωταθλήματος με 26 γκολ. Αυτή ήταν η πιο παραγωγική περίοδος της καριέρας του και συνολικά σημείωσε 108 γκολ σε 145 αγώνες πρωταθλήματος.
Ίντερ
Το καλοκαίρι του 2009 υπήρξε συμφωνία μεταξύ της Μπαρτσελόνα και της Ίντερ για την ανταλλαγή του Ζλάταν Ιμπραΐμοβιτς, που έπαιζε τότε για την ομάδα του Μιλάνου, με αντάλλαγμα τον Ετό και 46.000.000 ευρώ. Υπέγραψε πενταετές συμβόλαιο στις 27 Ιουλίου. Και στην Ιταλία έγινε διάσημος και αγαπητός στους φιλάθλους πολύ γρήγορα καθώς σκόραρε στα 3 χρόνια που έμεινε από τα 5 που προέβλεπε το συμβόλαιό του σκόραρε 33 γκολ σε 67 αγώνες. Στην ιταλική ομάδα κατέκτησε όλους τους συλλογικούς τίτλους, όπως Πρωτάθλημα, Κύπελλο (δύο φορές) και Σούπερ Κύπελλο Ιταλίας, Τσάμπιονς Λιγκ και το Παγκόσμιο Κύπελλο Συλλόγων. ενώ ο ίδιος ήταν πρώτος σκόρερ του Κυπέλλου το 2011.
Ανζί
Στις 23 Αυγούστου του 2011 υπέγραψε συμβόλαιο με τη ρώσικη Ανζί και έγινε ο πιο ακριβοπληρωμένος αθλητής στον κόσμο, αφού οι ετήσιες απολαβές του φτάνουν τα 20.000.000 ευρώ. Έκανε το ντεμπούτο του στις 27 Αυγούστου. Μετά από 2 σεζόν στην Ανζί και 25 γκολ σε 53 εμφανίσεις ο δισεκατομμυριούχος ιδιοκτήτης της Ανζί Σουλεϊμάν Κερίμοφ συγκλόνισε τη ρωσική κόσμο του ποδοσφαίρου από τη λήψη της απόφασης τον Αύγουστο του 2013 να περιορίσει τις φιλοδοξίες του συλλόγου και να συρρικνώσει δραστικά τον προϋπολογισμό της. Ως αποτέλεσμα, σχεδόν όλοι οι παίκτες-αστέρια, που υπογράφηκαν σε μια προσπάθεια να κάνουν την ομάδα παγκοσμίου βεληνεκούς, τέθηκαν στην αγορά.
Τσέλσι
Στις 29 Αυγούστου 2013, ο Ετό υπέγραψε συμβόλαιο ενός έτους με την αγγλική Τσέλσι, με το μισθό του να είναι αρκετά πιο χαμηλός ανά σεζόν στην Ανζί. Ο ίδιος σκόραρε το πρώτο του γκολ για την Τσέλσι στις 19 του Οκτωβρίου 2013 με αντίπαλο την Κάρντιφ, ενώ έκλεισε την σεζόν με συνολικά 34 εμφανίσεις και 12 γκολ. Ο Ετό είχε συμπεριληφθεί στη λίστα των παικτών που έμειναν ελεύθεροι από την Τσέλσι στις 23 Μαΐου 2014.
Έβερτον
Στις 26 Αυγούστου του 2014, υπόγραψε συμβόλαιο δύο ετών με την Έβερτον. Έκανε το ντεμπούτο του τέσσερις ημέρες αργότερα, σκοράροντας ένα γκολ με κεφαλιά στην 3-6 εντός έδρας ήττα με την Τσέλσι. Ο ίδιος δήλωσε ότι ήθελε να κερδίσει το ΟΥΕΦΑ Γιουρόπα Λιγκ με την Έβερτον, ένα τουρνουά που ποτέ δεν είχε κερδίσει πριν. Όμως το Ιανουάριο του 2015 μετά από 14 συμμετοχές οι περισσότερες ως αλλαγή και 3 γκολ αποδέχθηκε την πρόταση τις Σαμπντόρια και μετακόμισε στην Ιταλία για οικογενειακούς λόγους.
Διεθνής καριέρα
Ο Ετό έκανε το ντεμπούτο του με την Εθνική Καμερούν στις 9 Μαρτίου του 1997. Έχει συμμετάσχει σε 112 αγώνες με την εθνική και έχει σημειώσει 55 γκολ (κατάλογος ποδοσφαιριστών ανδρών με 50 ή περισσότερα διεθνή γκολ, κατάλογος κορυφαίων διεθνών σκόρερ ποδοσφαίρου ανδρών ανά χώρα), ενώ έχει κατακτήσει μαζί της δύο Κύπελλα Εθνών Αφρικής (2000, 2002) και ένα Κύπελλο LG. Ήταν δύο φορές πρώτος σκόρερ του Κυπέλλου Εθνών Αφρικής (2006, 2008). Στη διοργάνωση του 2008 σημείωσε πέντε τέρματα και έφτασε τα 18, επίδοση ρεκόρ στην ιστορία των Κυπέλλων. Με την Ολυμπιακή ομάδα της χώρας του ήταν χρυσός Ολυμπιονίκης στους Ολυμπιακούς Αγώνες του 2000.
Κατά τη διάρκεια της καριέρας του σημείωσε 424 τέρματα σε 876 επίσημους αγώνες. Το 2021 η IFFHS τον συμπεριέλαβε στην ομάδα-όνειρο όλων των εποχών στην Αφρική.
Τίτλοι
Μαγιόρκα Μπαρτσελόνα Ίντερ Καμερούν
Εξωτερικοί σύνδεσμοι
Κατηγορία:Καμερουνέζοι ποδοσφαιριστές Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Ίντερ Κατηγορία:Ποδοσφαιριστές Έβερτον Κατηγορία:Επιθετικοί ποδοσφαιριστές Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σέριε Α Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Εθνικής Καμερούν Κατηγορία:Ποδοσφαιριστές Κυπέλλου Συνομοσπονδιών FIFA 2003 Κατηγορία:Ποδοσφαιριστές Κυπέλλου Συνομοσπονδιών FIFA 2001 Κατηγορία:Ποδοσφαιριστές ολυμπιακής ομάδας Καμερούν Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Πρέμιερ Λιγκ Ρωσίας Κατηγορία:Ποδοσφαιριστές Αντάλιασπορ Κατηγορία:Ποδοσφαιριστές ΦΚ Ανζί Μαχατσκαλά Κατηγορία:Ποδοσφαιριστές ΡΚΝ Μαγιόρκα Κατηγορία:Ποδοσφαιριστές ΡΚΝ Εσπανιόλ Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Πολιτογραφημένοι πολίτες της Ισπανίας Κατηγορία:Ξένοι ποδοσφαιριστές στην Τουρκία Κατηγορία:Ξένοι ποδοσφαιριστές στην Ισπανία Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Ιταλία Κατηγορία:Ξένοι ποδοσφαιριστές στο Κατάρ Κατηγορία:FIFA Century Club Κατηγορία:Ποδοσφαιριστές στους Θερινούς Ολυμπιακούς Αγώνες 2000 Κατηγορία:Ποδοσφαιριστές Κυπέλλου Εθνών Αφρικής 2002 Κατηγορία:Ποδοσφαιριστές Κυπέλλου Εθνών Αφρικής 2006 Κατηγορία:Ποδοσφαιριστές Κυπέλλου Εθνών Αφρικής 2010 Κατηγορία:Παίκτες νικητές Κυπέλλου Εθνών Αφρικής Κατηγορία:Ποδοσφαιριστές Κυπέλλου Εθνών Αφρικής 2000
Μαρία Α'
Το λήμμα Μαρία Α' μπορεί να αναφέρεται σε κάποιο από τα παρακάτω πρόσωπα:
Αναγνωστάκης
Το ελληνικό επώνυμο Αναγνωστάκης μπορεί να αναφέρεται σε κάποιο από τα παρακάτω πρόσωπα:
Γυναικείοι Αγώνες Πανιωνίου 1929
Οι Δ΄ Γυναικείοι Αθλητικοί Αγώνες του Πανιωνίου διεξήχθησαν το σαββατοκύριακο 30 Νοεμβρίου και 1 Δεκεμβρίου 1929 στο Παναθηναϊκό Στάδιο. Όπως και οι προηγούμενες τρεις διοργανώσεις, του 1926, 1927 και 1928, έτσι και αυτή ήταν η μοναδική επίσημη διοργάνωση γυναικείου στίβου που έγινε στην Αθήνα και αποτέλεσε ένα άτυπο αθηναϊκό πρωτάθλημα γυναικών. Στους αγώνες μετείχαν και αθλήτριες άλλων συλλόγων. Το έτος αυτό αναφέρονται γυναικείοι αγώνες και στη Θεσσαλονίκη για δεύτερη χρονιά.
Οι Δ΄ Γυναικείοι Αγώνες
Στις αρχές του έτους αυτού ασθενεί βαριά ο πρόεδρος του Πανιωνίου Δημητρός Δάλλας, ο οποίος υπήρξε ο βασικός υποστηρικτής και δημιουργός των γυναικείων αθλητικών αγώνων. Ο Δάλλας απεβίωσε στις 23 Δεκεμβρίου 1929 αλλά η ασθένειά του ανακόπτει προσωρινά την πορεία του γυναικείου τμήματος του συλλόγου που τελικά κατάφερε να διοργανώσει ξανά γυναικείους αγώνες και μάλιστα διήμερους. Οι Δ΄ Γυναικείοι Αγώνες έγιναν στις 30 Νοεμβρίου και 1 Δεκεμβρίου 1929. Η συμμετοχή αθλητριών δεν ήταν μεγάλη αλλά σημειώθηκαν αξιόλογα ρεκόρ, μερικά από τα οποία πανελλήνια:
Μοναδική αξιόμαχη αντίπαλός της ήταν η Ειρήνη Αρμάου που νίκησε στη δισκοβολία με πανελλήνιο ρεκόρ 23,66μ και ήταν δεύτερη σε όλα τα υπόλοιπα. Η Αρμάου αργότερα θα κάνει ρεκόρ και στη σφαίρα με 9,97μ. Στις κορασίδες (αθλήτριες β΄ ηλικιακής κατηγορίας) νικήτριες αναδείχτηκαν η μετέπειτα γνωστή ηθοποιός Δέσπω Διαμαντίδου (τότε μόλις 14 ετών) στα 50μ και μήκος και η Φορέστη στα 60μ.
Στους αγώνες μετείχαν και αθλήτριες άλλων συλλόγων. Π.χ. η Διαμαντίδου ανήκε στον Εθνικό Γ.Σ., με τα χρώματα του οποίου αγωνίστηκε, η Φορέστη στον Ελληνορωσικό κ.ά.
Ο γυναικείος αθλητισμός το 1929
Το 1929 η γυναικεία αθλητική δραστηριότητα γίνεται πυκνότερη. Ο σπόρος που επί χρόνια έσπερνε ο σμυρναϊκός σύλλογος είχε αρχίσει να καρπίζει. Με πυρήνα αθλήτριες του Πανιωνίου δημιουργούνται γυναικεία τμήματα και σε άλλους συλλόγους, όπως στο Α.Ο. Παλαιό Φάληρο. Επίσης, δραστηριοποιούνται δυο αποκλειστικά γυναικεία σωματεία στην Αθήνα, ο "Αθλητικός Όμιλος Νεανίδων" από την γυμνάστρια Χατζηκωνσταντίνου και ο "Γυμναστικός Όμιλος Ελληνίδων" από τη Θεσπιάδα Δημητριάδου και ένα στη Θεσσαλονίκη, η "Γ.Α.Ε. Άρτεμις" του Παρθεναγωγείου Θεσσαλονίκης.
Μετά το θάνατο του Δάλλα πρόεδρος στο Γυναικείο Τμήμα του ΣΕΓΑΣ ανέλαβε η Θεσπιάς Δημητριάδου, πρόεδρος του Γ.Ο. Ελληνίδων, η οποία μεταξύ άλλων το Σεπτέμβριο επισκέπτεται τη Θεσσαλονίκη για να διαπιστώσει την πρόοδο του γυναικείου αθλητισμού στην πόλη. Επιθεωρεί τις εγκαταστάσεις του γυναικείου συλλόγου "Άρτεμις" και παρακολουθεί αγώνες στίβου και βόλεϊ των αθλητριών του.
Σκέψεις για πανελλήνιους γυναικείους αγώνες
Μετά τη διεξαγωγή των Δ΄ Γυναικείων Αγώνων του Πανιωνίου ξεκίνησε ξανά η συζήτηση για τη διοργάνωση Πανελλήνιου Πρωταθλήματος την επόμενη χρονιά, δεδομένου πως υπήρχαν πλέον αρκετά γυναικεία αθλητικά τμήματα σε Αθήνα, Θεσσαλονίκη και κάποιες επαρχιακές πόλεις. Μόνο που οι αθλήτριες περιορίζονταν στο βόλεϊ, που ήταν πιο αποδεκτό κοινωνικά:
Σε αρκετές πόλεις της επαρχίας υπήρχαν πυρήνες γυναικών που ασχολούνταν με τον αθλητισμό:
Διαπιστώνοντας την πρόοδο αυτή στις 12 Δεκεμβρίου 1929 ο ΣΕΓΑΣ ανακοίνωσε την πρόθεσή του να διεξάγει τους πρώτους Πανελλήνιους Γυναικείους Αθλητικούς Αγώνες στο Παναθηναϊκό Στάδιο και τους προγραμμάτισε για το Μάιο του 1930. Με εγκύκλιό του προς τα σωματεία ζητούσε ως τον Ιανουάριο του 1930 να τον ενημερώσουν αν διαθέτουν γυναικείο αθλητικό τμήμα ή εάν μπορούν να δημιουργήσουν, πόσες ενεργές αθλήτριες έχουν, σε ποια αγωνίσματα μπορούν να λάβουν μέρος και τι επιδόσεις έχουν. Με την ίδια εγκύκλιο ενημέρωνε πως οι αθλήτριες κατατάσσονταν σε σε δύο ηλικιακές κατηγορίες: Α΄ (18 ετών και άνω) και Β΄ (15 ως 17 ετών) και μπορούσαν να μετέχουν στα ακόλουθα αγωνίσματα ανά κατηγορία:
Όμως, η εξαγγελία έμεινε κενό γράμμα, αφού οι πανελλήνιοι αγώνες δεν έγιναν. Έτσι το 1930 ξανάγιναν οι "Γυναικείοι Αθλητικοί Αγώνες" με πρωτοβουλία του Πανιωνίου, μόνο που αυτή τη φορά διεξήχθησαν υπό την αιγίδα του ΣΕΓΑΣ και σε συνεργασία με άλλους δύο συλλόγους.
1469 Λιντσία
Η Λιντσία (Linzia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,017. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την πόλη Λιντς της Αυστρίας.
Φυσικά χαρακτηριστικά
Η μέση διάμετρος της Λιντσίας εκτιμάται σε 58,99 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0734. Η Λιντσία περιστρέφεται γύρω από τον εαυτό της μία φορά κάθε 22 ώρες και 13 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Λιντσια
Αντίδραση Σουζούκι
Η αντίδραση Suzuki είναι οργανική αντίδραση ενός αρυλο- ή βινυλο-υποκατεστημένου βορικού οξέος με αρυλαλογονίδιο ή βινυλαλογονίδιο. Η αντίδραση αυτή χρησιμοποιείται πολύ στη σύνθεση πολυ-ολεφινών, στυρένιων και υποκατεστημένων δι-φαινυλίων. Ο καταλύτης είναι το Pd(PPh3)4 : center|350px
500px|center
Ματ Μπάσμπι
Ο Σερ Αλεξάντερ Μάθιου «Ματ» Μπάσμπι (Sir Alexander Matthew "Matt" Busby, 26 Μαΐου 1909 - 20 Ιανουαρίου 1994) ήταν Σκωτσέζος προπονητής και ποδοσφαιριστής. Το όνομά του είναι άρρηκτα δεμένο με την ιστορία της Μάντσεστερ Γιουνάιτεντ. Διετέλεσε προπονητής της από το 1945 έως και το 1969 και για το δεύτερο μισό της σεζόν 1970-1971. Ως ποδοσφαιριστής αγωνίστηκε με τις δύο μεγαλύτερες αντιπάλους της Μάντσεστερ Γιουνάιτεντ, τις Μάντσεστερ Σίτι και Λίβερπουλ. Είναι ο μακροβιότερος προπονητής στην ιστορία της Μάντσεστερ Γιουνάιτεντ, ξεπερνώντας ακόμη και το Σερ Άλεξ Φέργκιουσον, αν και ο δεύτερος έχει καθίσει στον πάγκο της ομάδας σε περισσότερους αγώνες.
Ποδοσφαιρική Καριέρα
Σε ηλικία 17 ετών ο Ματ Μπάσμπι υπέγραψε συμβόλαιο συνεργασίας με την Μάντσεστερ Σίτι, στην οποία παρέμεινε μια οκταετία, αγωνιζόμενος ως επιθετικός αρχικά, και ως πλάγιος μέσος στη συνέχεια. Αγωνίστηκε με την Μάντσεστερ Σίτι σε τρεις τελικούς του Κυπέλλου Αγγλίας και το κατέκτησε μία φορά το 1934.Το 1936 ο Μπάσμπι πουλήθηκε στην Λίβερπουλ Φ.Κ. αγωνίστηκε εκεί τρία χρόνια έως τις αρχές του Δευτέρου Παγκοσμίου Πολέμου. Ο Ματ Μπάσμπι αγωνίστηκε μια φορά με την Εθνική ομάδα της Σκωτίας στις 4 Οκτωβρίου 1933 εναντίον της Ουαλίας.
Προπονητική καριέρα
Ο Ματ Μπάσμπι ανέλαβε τη Μάντσεστερ Γιουνάιτεντ μετά τη λήξη του πολέμου το 1945 και παρέμεινε προπονητής της ομάδας ανελλιπώς έως το 1969. Είχε μια ασυνήθιστη για την εποχή προσέγγιση όσον αφορά στην προπονητική: επέμενε να φτιάχνει εκείνος την ομάδα, με παίκτες της προσωπικής του επιλογής, τους οποίους απαιτούσε να προπονεί με βάση τα δικά του σχέδια. Η Μάντσεστερ Γιουνάιτεντ δικαιώθηκε σύντομα ως προς το ρίσκο της πρόσληψης Μπάσμπι. Κατέκτησε τη δεύτερη θέση στο πρωτάθλημα το 1947, το 1948 και το 1949 και το Κύπελλο Αγγλίας το 1948. Λίγο αργότερα, κατέκτησε το πρωτάθλημα το 1952. Ο Μπάσμπι τα επόμενα χρόνια εφάρμοσε διαφορετική πολιτική, παίρνοντας παίκτες από την εφηβική ομάδα. Ως αποτέλεσμα, για κάποιο διάστημα η Μάντσεστερ Γιουνάιτεντ απομακρύνθηκε από τις πρώτες θέσεις της βαθμολογίας. Γρήγορα όμως η στρατηγική του απέδωσε καρπούς: πήρε το πρωτάθλημα και πάλι το 1956 με παίκτες που είχαν μέσο όρο ηλικίας μόλις τα 22 χρόνια και που πέτυχαν 103 τέρματα εκείνη τη σεζόν. Η ομάδα έγινε γνωστή ως «οι μπέμπηδες του Μπάσμπι». Την επόμενη περίοδο, 1956-57, «οι μπέμπηδες του Μπάσμπι» ξαναπήραν το πρωτάθλημα και έφτασαν ως τον τελικό στο Κύπελλο, όπου ηττήθηκαν από την Άστον Βίλα.
Η Μάντσεστερ Γιουνάιτεντ του Μπάσμπι έγινε η πρώτη αγγλική ομάδα που αγωνίστηκε στο Κύπελλο Πρωταθλητριών. Σ' αυτό βοήθησε η πίεση που άσκησε ο Μπάσμπι στην αγγλική ποδοσφαιρική ομοσπονδία. Η ομάδα έφτασε μέχρι τα ημιτελικά, όπου αποκλείστηκε από τη Ρεάλ Μαδρίτης. Εκείνη τη χρονιά η Μάντσεστερ Γιουνάιτεντ κατάφερε να πετύχει μια νίκη με το μεγαλύτερο σκορ που έχει πετύχει ποτέ σε διοργάνωση: συνέτριψε την πρωταθλήτρια Βελγίου ΡΣΚ Άντερλεχτ με 10-0. Την επόμενη σεζόν η Μάντσεστερ Γιουνάιτεντ και ο Ματ Μπάσμπι προσωπικά επλήγησαν από μια από τις μεγαλύτερες τραγωδίες στην ιστορία του ποδοσφαίρου. Το αεροπλάνο που μετέφερε την ομάδα από το Βελιγράδι, όπου είχε αγωνιστεί στα πλαίσια του Κυπέλλου Πρωταθλητριών με τον Ερυθρό Αστέρα και είχε εξασφαλίσει την είσοδό της στις 4 καλύτερες ομάδες της Ευρώπης, συνετρίβη κατά την απογείωσή του, ύστερα από μια στάση για ανεφοδιασμό στο Μόναχο της Γερμανίας. Η αεροπορική τραγωδία του Μονάχου της 6ης Φεβρουαρίου 1958 στοίχισε τη ζωή σε οκτώ ποδοσφαιριστές της. Οι Γερμανοί γιατροί δεν έδιναν πολλές ελπίδες στον Μπάσμπι για να ζήσει. Αλλά ανένηψε ως εκ θαύματος. Και πληροφορήθηκε τα σχετικά με την έκταση της τραγωδίας του Μονάχου μερικές εβδομάδες αργότερα, καθώς οι γιατροί θεώρησαν ότι η κατάστασή του δεν επέτρεπε να μάθει αμέσως την αλήθεια. Νοσηλεύτηκε δύο μήνες. Η ομάδα του Μπάσμπι ήταν τη χρονιά της τραγωδίας το αδιαφιλονίκητο φαβορί για την κατάκτηση του Κυπέλλου Πρωταθλητριών. Στην αρχή ένιωθε ενοχή για την καταστροφή του Μονάχου και σκεφτόταν να παρατήσει την προπονητική. Τον έπεισε να συνεχίσει η γυναίκα τον, με το επιχείρημα ότι θα τιμούσε έτσι τη μνήμη των αδικοχαμένων ποδοσφαιριστών του. Ο Μπάσμπι τότε έκανε μια δήλωση, η οποία, όπως αποδείχτηκε δέκα χρόνια μετά, ήταν προφητική. Ζήτησε δεκαετή προθεσμία για να οδηγήσει τους «διαβόλους» στο ψηλότερο σκαλοπάτι του ευρωπαϊκού ποδοσφαίρου. Σύντομα η ομάδα άρχισε να ανακάμπτει. Κατέκτησε το Κύπελλο Αγγλίας το 1963 και το πρωτάθλημα το 1965, κάτι που επανέλαβε το 1967. Στις 29 Μαΐου 1968 ο Μπάσμπι έκανε την υπόσχεσή του πραγματικότητα: η ομάδα κατέκτησε το Κύπελλο Πρωταθλητριών, επικρατώντας στην παράταση με 4-1 της Μπενφίκα του Εουσέμπιο. Ο διασωθείς στο αεροπορικό δυστύχημα Μπόμπι Τσάρλτον σκόραρε δύο φορές.
Ένα χρόνο αργότερα ο Μπάσμπι εγκατέλειψε τον πάγκο της ομάδας για να πάρει διευθυντική θέση σ' αυτήν. Το Δεκέμβριο του 1970, μετά την απόλυση του Μακκίνες, επέστρεψε στην τεχνική ηγεσία. Δεν τέθηκε όμως ποτέ θέμα μόνιμης επιστροφής του. Στο τέλος της σεζόν σταμάτησε οριστικά την προπονητική. Ο Μπάσμπι είχε επίσης προπονήσει παράλληλα με την Μάντσεστερ Γιουνάιτεντ την Εθνική ομάδα της Μεγάλης Βρετανίας στους Ολυμπιακούς Αγώνες του 1948 στο Λονδίνο. Την οδήγησε μάλιστα έως τα ημιτελικά. Ακόμη, εργάστηκε στην Εθνική ομάδα της Σκωτίας ως προσωρινός προπονητής το 1958.
Θάνατος
Ο Ματ Μπάσμπι πέθανε από καρκίνο, σε ηλικία 84 ετών, τον Ιανουάριο του 1994.
Δείτε επίσης
Κατηγορία:Μέσοι ποδοσφαιριστές Κατηγορία:Σκωτσέζοι ποδοσφαιριστές Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Λίβερπουλ Φ.Κ. Κατηγορία:Σκωτσέζοι προπονητές ποδοσφαίρου Κατηγορία:Ποδοσφαιριστές Εθνικής Σκωτίας Κατηγορία:Προπονητές ποδοσφαίρου Μάντσεστερ Γιουνάιτεντ Κατηγορία:Προπονητές ποδοσφαίρου Εθνικής Σκωτίας Κατηγορία:Προπονητές ποδοσφαίρου ολυμπιακής ομάδας Μεγάλης Βρετανίας Κατηγορία:Προπονητές νικητές ΟΥΕΦΑ Τσάμπιονς Λιγκ
Ευρωπαϊκός Οργανισμός Ασφάλειας της Αεροπορίας
Ο Ευρωπαϊκός Οργανισμός Ασφάλειας της Αεροπορίας (European Aviation Safety Agency, EASA) είναι οργανισμός της Ευρωπαϊκής Ένωσης και ιδρύθηκε με σκοπό την διατήρηση και βελτίωση της ασφάλειας των πτήσεων. Στις αρμοδιότητες του ανήκουν :
Με έδρα την Κολωνία της Γερμανίας, ο οργανισμός δημιουργήθηκε στις 15 Ιουλίου 2002 και άρχισε να λειτουργεί πλήρως το 2008, αναλαμβάνοντας αρμοδιότητες των Μικτών Αρχών Πολιτικής Αεροπορίας. Οι χώρες της Ευρωπαϊκής Ζώνης Ελευθέρων Συναλλαγών έχουν λάβει συμμετοχή στον οργανισμό.
Οι αρμοδιότητες του οργανισμού περιλαμβάνουν την ανάλυση και την έρευνα παραμέτρων ασφαλείας, την εξουσιοδότηση ξένων φορέων εκμετάλλευσης και την παροχή συμβουλών στην Ευρωπαϊκή Επιτροπή σχετικά με τη σύνταξη της νομοθεσίας της ΕΕ. Επίσης, εφαρμόζει και παρακολουθεί τους κανόνες ασφαλείας (συμπεριλαμβανομένων των επιθεωρήσεων στα κράτη μέλη), χορηγεί πιστοποίηση τύπου για αεροσκάφη και εξαρτήματα και εγκρίνει οργανισμούς που εμπλέκονται στο σχεδιασμό, την κατασκευή και τη συντήρηση αεροναυτικών προϊόντων.
Ανάκτηση πληροφοριών
Η ανάκτηση πληροφοριών ή ανάκτηση πληροφορίας (αγγλ.:Information Retrieval) είναι το επιστημονικό πεδίο της πληροφορικής που μελετά την αποδοτική αναζήτηση πληροφοριών και κάθε τύπου δεδομένων μέσα σε έγγραφα και μεταδεδομένα σχετικά με έγγραφα, όπως επίσης και με την αναζήτηση σε βάσεις δεδομένων και στον Παγκόσμιο Ιστό (WWW). Μία εννοιολογική σύγχυση και μία πολύ εκτενής επικάλυψη υφίστανται στη χρήση των όρων ανάκτηση δεδομένων, ανάκτηση εγγράφων, ανάκτηση πληροφοριών και ανάκτηση κειμένου. Ωστόσο, καθένας από αυτούς τους όρους έχει τη δική του θεωρία και τις δικές του τεχνολογίες. Η ανάκτηση πληροφοριών στηρίζεται στη θεωρία των βάσεων δεδομένων, σε κατάλληλα υπολογιστικά συστήματα και σε μαθηματικές μεθόδους της τεχνητής νοημοσύνης, ενώ εφαρμόζεται στην επιστήμη πληροφόρησης και στον Παγκόσμιο Ιστό (μηχανές αναζήτησης). Χάρη στον διεπιστημονικό της χαρακτήρα, αντλεί στοιχεία από την επιστήμη υπολογιστών, από τα μαθηματικά, από τη βιβλιοθηκονομία, από τη γνωστική ψυχολογία, από τη γλωσσολογία και από τη στατιστική.
Περίληψη
Μία διαδικασία ανάκτησης πληροφοριών ξεκινά όταν ο χρήστης εισάγει ένα ερώτημα (query) στο σύστημα. Τα ερωτήματα είναι αιτήσεις αναζήτησης σε κάποια βάση δεδομένων, όπως για παράδειγμα η αναζήτηση ενός αλφαριθμητικού σε κάποια μηχανή αναζήτησης του ιστού. Στην ανάκτηση πληροφοριών ένα ερώτημα δεν προσδιορίζει μονοσήμαντα ένα αντικείμενο, αλλά αντ’ αυτού, πολλά αντικείμενα μπορεί να ταιριάζουν στο ερώτημα, ίσως με διαφορετικούς βαθμούς σχετικότητας.
Ένα αντικείμενο είναι μια οντότητα που αντιπροσωπεύεται από κάποιες πληροφορίες σε μια βάση δεδομένων. Για να απαντηθούν τα ερωτήματα των χρηστών, γίνεται αναζήτηση ανάμεσα στα στοιχεία της βάσης για πιθανές απαντήσεις. Τα δεδομένα μπορεί να έγγραφα κειμένων, εικόνες, αρχεία ήχου ή βίντεο. Συχνά τα ίδια τα έγγραφα δεν αποθηκεύονται ή διατηρούνται απευθείας στο σύστημα ανάκτησης πληροφοριών, αλλά αντ’ αυτού εκπροσωπούνται στο σύστημα από υποκατάστατα έγγραφα ή μεταδεδομένα.
Ερευνητικές Ομάδες
Informationsåtkomst
Τουρ ΦΚ
Η Τουρ Φουτμπόλ Κλαμπ (πιο γνωστή ως απλώς Τουρ) είναι γαλλική ποδοσφαιρική ομάδα με έδρα την πόλη Τουρ, την πρωτεύουσα του νομού της Αντρ-ε-Λουάρ. Η ομάδα ιδρύθηκε το 1919 και αυτό τον καιρό αγωνίζεται στην Λιγκ 2, την δεύτερη κατηγορία του γαλλικού ποδοσφαίρου. Η Τουρ δίνει τις εντός έδρας αναμετρήσεις της στο Σταντ ντε λα Βαλέ ντυ Σερ, το οποίο βρίσκεται εντός της πόλης.
Τα ξεκινήματα (1921-1974)
Η Ασοσιασιόν Σπορτίβ Ντοκ ντυ Σαντρ μετονομάστηκε σε Ασοσιασιόν Σπορτίβ ντυ Σαντρ (ASC) στη διάρκεια του καλοκαιριού του 1921. Πρωταθλήτρια της Ντιβιζιόν Ντ'Ωνέρ της Ένωσης Κέντρου το 1923, το 1924, το 1925, το 1926, το 1927, το 1928, το 1930, το 1932 και το 1949, η ASC πήρε την άνοδο για το CFA, όμως δεν κατάφερε να γλιτώσει τον υποβιβασμό, τερματίζοντας την σεζόν 1949-1950 στην ενδέκατη από τις συνολικά δώδεκα θέσεις του Δυτικού Ομίλου της διοργάνωσης.
Μετά από αυτόν τον υποβιβασμό, τα Docks de France απέσυραν την υποστήριξή τους υπό την μορφή χορηγίας από τον σύλλογο, με τον τελευταίο να μετονομάζεται σε Φουτμπόλ Κλαμπ ντε Τουρ (FCT). Από το 1952, η FCT έφτασε ως την φάση των 32 του Κυπέλλου Γαλλίας μετά τον αποκλεισμό στον προκριματικό γύρο της επαγγελματικής ΑΣ Τρουά. Ο Φρεντ Άστον, σε ηλικία 39 ετών, ήταν ένας από τους σημαντικότερους συντελεστές αυτής της νίκης.
Έχοντας στεφτεί αρκετές φορές πρωταθλήτρια της Ντιβιζιόν Ντ'Ωνέρ (1960, 1965, 1968) υπό την προεδρεία του Ζαν Σαβουά και των δύο αντιπροέδρων του, Ρομπέρ Λεπριβιέ και Ρείμόν Βαλλάτ (οι οποίοι διοίκησαν τον σύλλογο για διάστημα περίπου δέκα ετών, με τους Ρομπέρ Κακέ, Ζυλ Φαντόρεν, Στανσισλάς Ντομπέκ και Γκι Μπερνάρ να περνούν από την τεχνική του ηγεσία), η FCT δεν κατόρθωσε, εκ νέου, να παραμείνει στο CFA, παρά την στήριξη του δημάρχου της Τουρ, Ζαν Ρουαγιέ. Ο τελευταίος, που, επιπλέον, ανέλαβε την προεδρεία του συλλόγου στα μέσα της δεκαετίας του 1970, κατάφερε, ωστόσο, να καταστήσει την ομάδα γνωστή σε όλη την χώρα. Αυτή την φορά, η ομάδα προβιβάστηκε στην Γ΄ Κατηγορία (Κεντροδυτικός Όμιλος), με την ΦΚ Τουρ του Τζακί Μανίκ, η οποία αγωνιζόταν, τότε, στο Σταντ ντε Γκρανμόν, να προβιβάζεται απευθείας στην Β΄ Εθνική Κατηγορία με το πέρας της σεζόν 1973-1974.
Ο επαγγελματισμός και η Ντιβιζιόν 1 (1974-1985)
thumb|Το [[Σταντ ντε λα Βαλέ ντυ Σερ στη διάρκεια φιλικής αναμέτρησης απέναντι στην Παρί Σεν Ζερμέν στις 18 Ιουλίου 2007]] Καταφέρνοντας, μετά βίας, να παραμείνει στην Ντιβιζιόν 2 κατά τη διάρκεια της σεζόν 1974-1975, η FCT στην πορεία κατάφερε να πραγματοποιήσει αξιοπρεπείς πορείες, χωρίς ωστόσο να φτάνει κοντά στις πρώτες θέσεις της βαθμολογίας και τα μπαράζ ανόδου για την Ντιβιζιόν 1. Ο Ζαν Ρουαγιέ και οι διοικούντες της εποχής, αποφάσισαν, τότε, να αλλάξουν το καταστατικό του συλλόγου σε επαγγελματικό το 1978.
Κάιλ Γκας
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί τραγουδοποιοί Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί κιθαρίστες Κατηγορία:Αμερικανοί τραγουδιστές Κατηγορία:Βραβευμένοι με Γκράμι Κατηγορία:Tenacious D
Τουρ ΦΚ
Ο επαγγελματισμός και η Ντιβιζιόν 1 (1974-1985)
Από την δεύτερη, κιόλας, σεζόν της ομάδας ως επαγγελματικού σωματείου, η άνοδος στην πρώτη κατηγορία επετεύχθη τον Μάιο του 1980, έπειτα από μία αναμέτρηση απέναντι στη Ρεν στο Σταντ ντε λα Βαλέ ντυ Σερ και μια καθοριστικής σημασίας ισοπαλία στην επαναληπτική αναμέτρηση που διεξήχθη στο Καμπέρ. Η FCT βρισκόταν, τότε, στο απόγειο της ισχύος της και γνώρισε τις μεγαλύτερες στιγμές της ιστορίας της στη διάρκεια της δεκαετίας του 1980, υπό την τεχνική καθοδήγηση του Πιέρ Φελιπόν και του αθλητικού διευθυντή, Υβόν Ζυμπλό, χάρη σε ορισμένους εγνωσμένης αξίας παίκτες όπως ο Ιταλοαργεντινός Ντέλιο Όνις, ο αμυντικός Σερζ Μπενάρ, ο Καρίμ Μαρόκ, ο Γκι Λακόμπ και ο Ομάρ Ντα Φονσέκα.
Το 1982, πάντα χαίρουσα της υποστήριξης του δημάρχου της πόλης, εκείνη την εποχή, Ζαν Ρουαγιέ, η ΦΚ Τουρ, κατάφερε την καλύτερη βαθμολογική επίδοση στην ιστορία της, τερματίζοντας στην 11η θέση του βαθμολογικού πίνακα. Δύο φορές, μάλιστα, κατάφερε να φτάσει ως τα ημιτελικά του θεσμού του Κυπέλλου Γαλλίας (και στις δύο περιπτώσεις αποκλείστηκε από την Παρί Σεν Ζερμέν, εκ των οποίων η μία αναμέτρηση διεξήχθη στην Ρεν, με τους Παριζιάνους να παίρνουν την πρόκριση στη διαδικασία των πέναλτι) κυρίως χάρη στις επιθετικές επιδόσεις του Όνις, ο οποίος τερμάτισε δύο φορές καλύτερος σκόρερ του πρωταθλήματος.
Η πτώση και η επιστροφή στον επαγγελματισμό (1985-2007)
Η FCT κατάφερε να σταθεροποιηθεί στην δεύτερη κατηγορία μετά το 1985, χωρίς, ωστόσο, να βρεθεί ξανά μεταξύ των ομάδων που πάλευαν για την άνοδο. Μάλιστα, εκείνη την περίοδο πέρασαν από την ομάδα ενδιαφέρουσες περιπτώσεις παικτών όπως οι Ολιβιέ Πικέ, Ζαν-Μαρκ Αντζοβί-Μποκό, ο Βραζιλιάνος Βαλκίρ Μότα και ο Αργεντινός Ντομίνγκες. Οι Ζαν-Ζακ Εϊντελί και Ζακ Γκλασμάν αγωνίστηκαν με τα χρώματα των tourangeaux το 1988 πριν από την υπόθεση Βαλανσιέν-Μαρσέιγ.
Κακοί διοικητικοί χειρισμοί οδήγησαν την FCT στο CFA (κατάθεση καταστατικού που είχε ως αποτέλεσμα τον διπλό υποβιβασμό του συλλόγου το 1993).
Στα τέλη της δεκαετίας του 1990, ο σύλλογος, ο οποίος είχε πλέον μετονομαστεί σε Τουρ ΦΚ, ξαναβρήκε τον δρόμο των επιτυχιών. Συγκεκριμένα, υπό την προεδρία του Παριζιάνου επιχειρηματία, Φρεντερίκ Σεμπάγκ και με προπονητή τον πρώην αμυντικό από την Γαλλική Γουιάνα, Αλμπέρ Φαλέτ, πέτυχε την άνοδο στο πρωτάθλημα της Λιγκ 2 την σεζόν 2006-2007. Αυτή ήταν, ωστόσο, μια ιδιαιτέρως δύσκολη σεζόν για την TFC, καθώς από την πρώτη αγωνιστική βρέθηκε να παλεύει για να γλιτώσει τον υποβιβασμό. Η άφιξη του Τονί Βαιρέιγ δεν άλλαξε κάτι, καθώς η Τουρ ΦΚ υποχρεώθηκε στον υποβιβασμό με το πέρας της 34ης αγωνιστικής του πρωταθλήματος.
Η αναγέννηση (από το 2007)
Στη διάρκεια της σεζόν 2007-2008, μετά τη νίκη της επί της Λαβάλ (1-0) στα πλαίσια της 36ης αγωνιστικής η Τουρ ΦΚ επέστρεψε στην L2 έναν μόλις χρόνο αφότου εγκατέλειψε την συγκεκριμένη κατηγορία. Τον ίδιο καιρό, η δεύτερη ομάδα του συλλόγου που αγωνιζόταν, τότε, στην Ντιβιζιόν Ντ'Ωνέρ τερμάτισε πρωταθλήτρια και κατάφερε να πάρει την άνοδο για το CFA 2 για την σεζόν 2008-2009.
Η σεζόν 2010-2011 βρήκε για μια ακόμη φορά τους tourangeaux να παλεύουν για την άνοδο στην Λιγκ 1, μέχρι το βράδυ της 28ης αγωνιστικής και μια νίκη απέναντι στην ΦΚ Ναντ. Δέκα αγωνιστικέ πριν από την λήξη της σεζόν, η Τουρ ΦΚ βρισκόταν, τότε, στην 5η θεση της βαθμολογικής κατάταξης, σε απόσταση δύο βαθμών από την πρώτη ομάδα στην βαθμολογία και μόλις έναν από τις πρώτες θέσεις. Όμως, ένα απίστευτο σερί ανεπιτυχών αποτελεσμάτων στη διάρκεια των δέκα αυτών τελευταίων αγωνιστικών (1 νίκη, 3 ισοπαλίες και 6 ήττες), οδήγησε την ομάδα από την Αντρ-ε-Λουάρ στην 12η θέση με απόσταση 13 βαθμών από τις πρώτες θέσεις της βαθμολογίας.
Αφού έχασε για λίγο την άνοδο στην Λιγκ 1, ο Ντανιέλ Σαντσές υπέγραψε συμβόλαιο συνεργασίας με την Βαλανσιέν ΦΚ, με τον Γερμανό Πέτερ Ζάιντλερ, να τον αντικαθιστά για την σεζόν 2011-2012.
Η επόμενη σεζόν είδε την απόλυση του Γερμανού τεχνικού από το ξεκίνημα, κιόλας, του πρωταθλήματος. Αντικαταστάθηκε από τον Μπλανκάρ, ο οποίος είχε, τότε, την ευθύνη των των τμημάτων υποδομής του συλλόγου. Έπειτα από ένα καταστροφικό ξεκίνημα στο πρωτάθλημα, η Τουρ ΦΚ κατάφερε να γλιτώσει, τελικά, τον υποβιβασμό χάρη στην απόκτηση παικτών όπως οι Μπεργκουνιού και Μπερανγκέ. Ωστόσο, ο πρόεδρος του συλλόγου, Σεμπάγκ άρχισε να δείχνει, εμφανώς, την επιθυμία του να αποχωρήσει από τον σύλλογο. Η χειμερινή διακοπή του πρωταθλήματος αποτέλεσε αιτία ανησυχίας για τους φίλους της ομάδας, μέχρις ότου κάνει την εμφάνισή του Κορσικανός επιχειρηματίας, ο Ζαν-Μαρκ Ετορί και εξαγοράσει τις μετοχές της Τουρ που κατείχε ο Σεμπάγκ. Πάραυτα, η DNCG υποβίβασε δικαστικά τον σύλλογο στη Νασιονάλ. Η νέα διοίκηση κατέθεσε ένσταση και στα μέσα του μήνα Ιουλίου, η Τουρ ΦΚ επανεντάχθηκε στην Λιγκ 2.
Εξωτερικοί Σύνδεσμοι
Κατηγορία:Ιδρύσεις αθλητικών συλλόγων το 1919 Κατηγορία:Ιδρύσεις ποδοσφαιρικών ομάδων το 1919
Φίλιππος Α΄
Το λήμμα Φίλιππος Α΄ μπορεί να αναφέρεται σε κάποιο από τα παρακάτω πρόσωπα:
Μπάμπι Γιαρ
Μπάμπι Γιάρ (Babi Yar, ουκραν. Бабин Яр, Μπάμπι Γιαρ, σε ελληνική μετάφραση σημαίνει «Φαράγγι της Γιαγιάς») είναι το όνομα χαράδρας στο Βορειοδυτικό άκρο της πρωτεύουσας της Ουκρανίας Κιέβου. Το Μπάμπι Γιάρ είναι ιστορικά συνδεδεμένο με εκτελέσεις, κυρίως Εβραίων Σοβιετικών πολιτών κατά τη διάρκεια της Ναζιστικής κατοχής της Ουκρανίας.
Τα γεγονότα
Το Κίεβο καταλήφθηκε από στρατεύματα της Γερμανικής 6ης Στρατιάς στις 19 Σεπτεμβρίου 1941. Η πόλη είχε τότε περίπου 900.000 κατοίκους, από τους οποίους 150.000 ως 200.000 ήταν Εβραίοι. Οι Σοβιετικοί, μη θέλοντας να εγκαταλείψουν τις βιομηχανικές εγκαταστάσεις της χώρας τους στις δυνάμεις του Χίτλερ, τις αποσυναρμολόγησαν και τις μετέφεραν σε περιοχές κοντά στα Ουράλια όρη. Μαζί με τις βιομηχανίες που απομάκρυναν, ήταν και το ειδικευμένο προσωπικό που τις επάνδρωνε. Ανάμεσα στο προσωπικό αυτό ήταν και ανεξακρίβωτος αριθμός Εβραίων (από 30.000 έως 100.000) από το Κίεβο. Οι υπόλοιποι παρέμειναν στην πόλη, καθώς έλειπαν τελείως τα μεταφορικά μέσα, ενώ οι Γερμανοί απαγόρευσαν κάθε μετακίνηση πληθυσμού.
Στις 23 Σεπτεμβρίου έγινε σαμποτάζ στην πόλη, πιθανότατα από άνδρες της NKVD (Νι-Κα-Βε-Ντέ), της μυστικής υπηρεσίας του σταλινικού καθεστώτος: Εξερράγησαν αρκετές βόμβες, οι οποίες κατέστρεψαν επιταγμένα κτίρια, ανάμεσα στα οποία το αρχηγείο των Γερμανικών στρατευμάτων και το ξενοδοχείο Κοντινένταλ, κατάλυμα των ανώτερων Γερμανών αξιωματικών, ενώ καταστράφηκε και ένα τμήμα της πόλης. Ακολούθησε πυρκαγιά και κατά τη διάρκεια των προσπαθειών κατάσβεσης της συνελήφθη ένας Εβραίος, ο οποίος έκοψε μια από τις μάνικες εκτόξευσης νερού και ο οποίος εκτελέσθηκε επί τόπου.
Αν και οι Εβραίοι είχαν ήδη αρχίσει να υφίστανται διώξεις από τις γερμανικές δυνάμεις κατοχής, το γεγονός αποτέλεσε την αφορμή για την εξολόθρευση ολόκληρου του εβραϊκού πληθυσμού της πόλης. Στις 26 Σεπτεμβρίου 1941 η αποστολή εξόντωσης ανατέθηκε στο Ζόντερκομμάντο (Sonderkommando) 4a, υπό τις διαταγές του Συνταγματάρχη των SS (SS-Standartenführer) Πάουλ Μπλόμπελ (Paul Blobel). Στις 28 Σεπτεμβρίου μια ανακοίνωση των δυνάμεων κατοχής κάλεσε όλο τον εβραϊκό πληθυσμό της πόλης να συγκεντρωθεί σε ένα πλατύ σταυροδρόμι στις 8 το πρωί της επομένης, 29ης Σεπτεμβρίου. Στην ανακοίνωση οι Εβραίοι καλούνταν να έχουν μαζί τους όλα τα χαρτιά τους, ζεστά ρούχα και εσώρουχα, καθώς και όλα τα φορητά πολύτιμα αντικείμενά τους. Όποιος συλλαμβανόταν σε διαφορετικό μέρος θα εκτελούνταν επί τόπου, ενώ το ίδιο θα συνέβαινε και με όποιον μη Εβραίο παρείχε καταφύγιο ή τρόπο διαφυγής σε Εβραίο. Η φήμη που κυκλοφόρησε ανάμεσα στους Εβραίους ήταν ότι θα μεταφέρονταν σε στρατόπεδο εργασίας στη Γερμανία.
Όταν συγκεντρώθηκαν όλοι, άρχισε η πορεία, σε ομάδες των 100 ατόμων, προς τη χαράδρα Μπάμπι Γιαρ, κοντά στην οποία υπήρχε και εβραϊκό νεκροταφείο. Οι Εβραίοι επιτηρούνταν από ομάδες των SS, των SD και ουκρανικής αστυνομίας. Για μεγαλύτερη ασφάλεια, η χαράδρα είχε περιφραχτεί με συρματόπλεγμα, ενώ υπήρχε και τριπλός κύκλος ασφάλειας από ενόπλους. Μόλις έφθαναν, οι Εβραίοι διατάσσονταν να γδυθούν και να τακτοποιήσουν τα ρούχα και τα υπάρχοντά τους και, στη συνέχεια, σε ομάδες των 10 ατόμων, οδηγούνταν στο άκρο της χαράδρας, όπου και εκτελούνταν με πυρά αυτόματων όπλων και πολυβόλων. Η σφαγή διήρκεσε τέσσερα (κατ' άλλους δύο) ολόκληρα εικοσιτετράωρα, μέχρι τις 3 Οκτωβρίου. Ο αριθμός των εκτελεσθέντων υπολογίζεται σε περίπου 35.000 σύμφωνα με το Ίδρυμα Σίμον Βίζενταλ.
Η χαράδρα, ωστόσο, εξακολούθησε να αποτελεί τόπο εκτέλεσης τόσο για Σίντε και Ρομά, όσο και για σοβιετικούς αιχμαλώτους πολέμου. Σύμφωνα με έρευνες των Σοβιετικών, υπολογίζεται ότι στη χαράδρα αυτή εκτελέσθηκαν συνολικά περίπου 100.000 άτομα.
Τον Ιούλιο του 1943 ο Μπλόμπελ, που είχε φύγει από το Κίεβο, επέστρεψε εκεί λόγω της προοπτικής εκκένωσης της πόλης και τον Αύγουστο, με ειδικά συγκροτημένες ομάδες (συμμετείχαν και Εβραίοι), άρχισε την εκταφή και την καύση των πτωμάτων, με σκοπό να εξαλείψει τα ίχνη των εγκληματικών αυτών εκτελέσεων. Χρειάστηκαν έξι περίπου εβδομάδες για την ολοκλήρωση της μακάβριας αυτής εργασίας.
Το 1976 ανεγέρθηκε μνημείο για να θυμίζει τις ωμότητες που διαπράχθηκαν στο Μπάμπι Γιαρ. Για πολιτικούς λόγους αρχικά δεν αναφέρονταν ως εκτελεσθέντες Εβραίοι, η «παράλειψη» όμως αυτή επανορθώθηκε δεκαπέντε χρόνια αργότερα με την ανέγερση νέου μνημείου.
Αναφορές στην Τέχνη
Ο Γεβγκένι Γεφτουσένκο (Yevgeni Yeftusenko) έγραψε ένα ποίημα με αφορμή τα γεγονότα του Μπάμπι Γιάρ. Ο Ντμίτρι Σοστακόβιτς τιτλοφόρησε τη 13η Συμφωνία του «Μπάμπι Γιάρ», περιλαμβάνοντας σε αυτή μελοποιημένο το ποίημα του Γιεφτουσένκο.
Πηγές
Μπαμπι Γιαρ Κατηγορία:Θηριωδίες του Β' Παγκοσμίου Πολέμου Κατηγορία:Ιστορία των Εβραίων στην Ουκρανία Κατηγορία:Άινζατσγκρουπεν Κατηγορία:Κίεβο Κατηγορία:Γεωγραφία της Ουκρανίας
Καρλόττα Γεωργίνα του Μεκλεμβούργου-Στρέλιτς
Η Καρλόττα Γεωργίνα (γερμ. Charlotte Georgine, 17 Νοεμβρίου 1769 - 14 Μαΐου 1818) από τον Οίκο του Μεκλεμβούργου ήταν κόρη του Μεγάλου Δούκα του Μεκλεμβούργου και με τον γάμο της έγινε Δούκισσα της Σαξονίας-Χίλντμπουργκχαουζεν και μετά της Σαξονίας-Αλτεμβούργου.
Βιογραφία
Η Καρλόττα Γεωργίνα Λουίζα Φρειδερίκη ήταν η πρώτη κόρη του Καρόλου Β΄ του Μεκλεμβούργου-Στρέλιτς και της Φρειδερίκης, κόρης του Γεωργίου Γουλιέλμου της Έσσης-Ντάρμστατ.
Οικογένεια
Παντρεύτηκε το 1785 τον Φρειδερίκο της Σαξονίας-Χίλντμπουργκχαουζεν (μετά της Σαξονίας-Αλτεμβούργου) και είχε τέκνα:
Πηγές
Κατηγορία:Οίκος των Βέττιν
Ευρωπαϊκό Πρωτάθλημα Καλαθοσφαίρισης Ανδρών Κ-18 2013
Το Ευρωπαϊκό Πρωτάθλημα Καλαθοσφαίρισης Ανδρών Κ-18 2013 είναι η 30η διοργάνωση της FIBA. Στη διοργάνωση συμμετέχουν 16 ομάδες και θα διεξαχθεί στη Λετονία. Η Κροατία είναι η προηγούμενη πρωταθλήτρια. Οι 5 καλύτερες ομάδες προκρίνονται στο Παγκόσμιο Πρωτάθλημα Καλαθοσφαίρισης Ανδρών 2013.
Ματς Κατάταξης Θέσεων 5-8
Οι αγώνες διεξήχθησαν στις 27 Ιουλίου 2013.
Φάση Νοκ-Άουτ
Εδώ ανταγονίζονται οι 8 καλύτερες ομάδες.
Ανδρων Κ-18 Ευρωπαικο Πρωταθλημα Καλαθοσφαιρισης Ανδρων Κ-18 2013
Αντίδραση Χιιάμα
Η αντίδραση Hiyama είναι οργανική αντίδραση μεταξύ οργανοπυριτικών ενώσεων και αλογονιδίων. Η αντίδραση επιταχύνεται με την ενεργοποίηση των οργανοπυριτικών από φθορίδια. Έχει πολλά πλεονεκτήματα έναντι αντιδράσεων όπου χρησιμοποιούνται οργανοβορικές, οργανοψευδαργυρικές ή οργανοκασσιτερικές ενώσεις, επειδή είναι ασφαλής και δεν απαιτούνται βίαιες συνθήκες. Ως καταλύτης χρησιμοποιείται το «τριώροφο» σύμπλοκο sandwitch διμερές χλωρο(αλλυλο)παλλάδιο(ΙΙ), η3-C3H5)2Pd2Cl2 : center|420px
Χιιαμα
Περιβολάκια Πύλου Μεσσηνίας
Τα Περιβολάκια, αναφερόμενα παλαιότερα και ως το Νταούτι ή το Δαούτι, είναι οικισμός κοντά στην Πύλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.
Τοποθεσία
Τα Περιβολάκια βρίσκονται περίπου 13 χιλιόμετρα προς τα νοτιοανατολικά της Πύλου και περίπου 11 χιλιόμετρα βορειοανατολικά από την Μεθώνη. Έχουν υψόμετρο 160 μέτρα και απέχουν 8 περίπου χιλιόμετρα από τις ακτές του Ιονίου Πελάγους και 20 περίπου χιλιόμετρα από τον Μεσσηνιακό κόλπο. Κοντά στα Περιβολάκια, προς τα βόρεια βρίσκεται η Χωματάδα σε απόσταση 3 περίπου χιλιομέτρων και προς τα νότια βρίσκεται ο Ευαγγελισμός σε απόσταση 3 περίπου χιλιομέτρων αντίστοιχα.
Ιστορία
Το χωριό έχει μακρόχρονη ιστορία που ακολουθεί την ιστορία της Μεσσηνίας, της Μεθώνης και της ευρύτερης περιοχής της Πυλίας. Η περιοχή του οικισμού, κατά την αρχαιότητα, ήταν τμήμα του βασιλείου του Νέστορα, της αρχαίας Πύλου.
Β΄ Ενετοκρατία
Την εποχή της Β΄ Ενετοκρατίας αναφερόταν ως το Νταούτι (Dauti ). Ο οικισμός αναφέρεται επίσης σε διάφορες απογραφές των Βενετών Προνοητών της Γαληνοτάτης Δημοκρατίας της Βενετίας, οι οποίες έγιναν στο χρονικό διάστημα της τριακονταετίας (1683/84-1715), κατά την οποία οι Βενετοί κατείχαν την Πελοπόννησο. Το χωριό Νταούτι (Dauti), ανήκε, το 1689, στην επαρχία της Μεθώνης (Territorio di Modon), η οποία ήταν μια από τις 4 επαρχίες, στις οποίες χωριζόταν τότε το διαμέρισμα της Μεθώνης (επαρχία Φαναριού, επαρχία Αρκαδιάς, επαρχία Ναβαρίνου και επαρχία Μεθώνης). Με βάση την ενετική απογραφή Corner του 1689, το χωριό είχε 33 κατοίκους. Κατά καιρούς το χωριό αναφέρεται σε διάφορες βιβλιογραφικές πηγές και ως Νταούτη ή Δαούτη ή Ταούτι ή Δαούτι.
Διοικητική ιστορία
Το Ταούτι ή Νταούτι προσαρτήθηκε αρχικά στον παλαιό Δήμο Πηδάσσου το 1835. Μόλις 5 χρόνια αργότερα, το 1840, ο οικισμός αποσπάται από τον Δήμο Πηδάσσου, ο οποίος καταργήθηκε τότε, και προσαρτάται στον παλαιό Δήμο Μεθώνης, όπου και παρέμεινε ως το 1912 που ο δήμος καταργήθηκε. Το χωριό αναφέρεται, το 1853, επίσης σαν Ταούτι στον β΄ τόμο των «Ελληνικών» του Ιάκωβου Ρίζου Ραγκαβή, ως χωριό του Δήμου Μεθώνης της Επαρχίας Πυλίας με πληθυσμό 76 κατοίκων, με βάση την απογραφή του 1851. Έδρα του Δήμου Μεθώνης τότε, βάση της ίδιας πηγής, ήταν η κωμόπολη Μεθώνη. Το χωριό αναφερόταν ως το 1879, ως το Ταούτι και από το 1879 ως και το 1889 αναφερόταν επίσημα ως το Δαούτι. Από το 1889 ως και το 1896 αναφερόταν ως το Νταούτιον, ενώ από το 1896 ως και το 1907 ως Νταούτη. Από το 1907 ως το 1920 αναφερόταν επίσημα ως Νταούτι και από το 1920 ως το 1928 ως το Δαούτι. Το 1912 το Νταούτι προσαρτάται στην Κοινότητα Μεμεριζίου, με έδρα το Μεμερίζι (σήμερα η Καλλιθέα). Στην Κοινότητα Μεμεριζίου προσαρτήθηκαν επίσης οι οικισμοί Αραπόλακκα, Γάμος (καταργήθηκε το 1940) και Χωματάδα. Το 1919 το Νταούτι αποσπάται από την Κοινότητα Μεμεριζίου (από το 1928 η κοινότητα αυτή και το χωριό Μεμερίζι μετονομάσθηκαν σε Κοινότητα Καλλιθέας και Καλλιθέα αντίστοιχα) και προσαρτάται στην Κοινότητα Γριβιτσών, με έδρα τον οικισμό Γριβιτσά (σήμερα ο Ευαγγελισμός). Στην κοινότητα περιλαμβάνονταν επίσης οι οικισμοί Αγατζίκι (σήμερα η Φοινίκη), Γιαπαπί (μετονομάσθηκε σε Δενδρούλια, καταργήθηκε το 1971), Καβουριανό (καταργήθηκε το 1928) και Καμάρια. Το 1920 ο παλαιότερος οικισμός Νταούτι καταργείται επίσημα και στη θέση του προσαρτάται στην Κοινότητα Γριβιτσών ο νεότερος οικισμός Δαούτι. Το 1927 το Δαούτι μετονομάζεται σε Περιβολάκια, το Γιαπαπί σε Δενδρούλια, ενώ επίσης το χωριό Γριβιτσά και η Κοινότητα Γριβιτσών μετονομάζονται σε Ευαγγελισμός και Κοινότητα Ευαγγελισμού αντίστοιχα. Το 1970 τα Περιβολάκια αποσπώνται από την Κοινότητα Ευαγγελισμού και προσαρτώνται στην Κοινότητα Χωματάδας. Το χωριό παρέμεινε ως οικισμός της Κοινότητας Χωματάδας, από το 1970 ως το 1997, όταν τότε, στα πλαίσια των αλλαγών που επήλθαν στη τοπική αυτοδιοίκηση, μέσω του σχεδίου «Καποδίστριας», η Χωματάδα και τα Περιβολάκια υπήχθησαν στον κατηργημένο Δήμο Πύλου, ως το 2010. Από το 2011, μετά τις νέες αλλαγές του σχεδίου «Καλλικράτης» τα Περιβολάκια ανήκουν πλέον στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Τα Περιβολάκια σήμερα είναι οικισμός της Τοπικής Κοινότητας της Χωματάδας του Δήμου Πύλου-Νέστορος, της οποίας έδρα είναι η Χωματάδα.
Κάτοικοι
Ο οικισμός, με βάση την απογραφή του 2011, έχει 125 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.